Jørundland kraftverk

Jørundland kraftverk er et vannkraftverk i Åmli kommune i Agder.

Kraftverket utnytter et fall i elva Gjøv på 282 meter, fra reguleringsmagasinet Nesvatn i Fyresdal kommune.

Magasinet reguleres mellom 510 og 493 moh. Det hentes også inn vann fra en rekke bekkeinntak. Magasinkapasiteten er på 257 millioner m³. Total tunnellengde fra inntak i Nesvatn til kraftstasjonen er på 12 kilometer.

Det er installert en francisturbin med effekt på 55 MW, og midlere årsproduksjon er på 190 GWh.

Kraftverket er en del av Arendalsvassdraget, og eies av Å Energi. Produksjonen startet i 1970.

Referanser

Kilder
 
 NVE vannkraftdatabase
 Å Energi

Vannkraftverk i Agder
Kraftverk i Åmli
Å Energi
Arendalsvassdraget
Kraftverk etablert i 1970